Maimane is DA se nuwe parlementêre leierMmusi Maimane. Foto: Twitter Maimane sal by Lindiwe Maizibuko oorneem. Sy het kort na die verkiesing aangekondig dat sy oorsee gaan studeer. Maimane is as parlementslid ingehuldig nadat die DA nie Gauteng, waar Maimane premierskandidaat was, kon wen nie. James Selfe, die DA se federale voorsitter, sê Anchen Dreyer is onbestrede tot voorsitter van die party se parlementêre koukus verkies terwyl Richard Majola ook onbestrede tot adjunkvoorsitter verkies is. Elsa van Lingen is die enigste persoon wat genomineer is vir die party se leier van die nasionale raad vir provinsies. Sandy Kaylan en Michael Waters is intussen genomineer vir die posisie van adjunk-hoofsweep. Die verkiesing van die adjunk-hoofsweep en die swepe in die nasionale vergadering sal Donderdag plaasvind.